Okresná prokuratúra Bratislava I 
Kvetná 13, 820 05 Bratislava 2

Sp. zn. : 3 Pv 39/13/1101	Bratislava I, 17.9.2014
EEČ : 2-8-278-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 22.1.2013, spisová značka 3 Pv 39/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
11.01.2013 v čase od 18.35 hod do 18.51 hod. v Bratislave na XXXXX v priestoroch prevádzkarne XXXXX XXXXX v oddelení nachádzajúcom sa v suteréne si z predajného pultu s voľne vyloženým alkoholom zobral dve fľaše vína a jednu fľašu vodky značky XXXXX s objemom 0,7 l v hodnote 8,36 €, ktoré si vložil do nákupného košíka, prešiel uličkou na miesto za pekárňou, kde si z košíka vybral fľašu vodky a túto si vložil za nohavice pod vetrovku, prešiel k pokladni, kde zaplatil dve fľaše vína a prešiel ďalej pokladničnú zónu bez zaplatenia za ukrytú fľašu vodky a vyšiel z oddelenia potravín po eskalátore smerom k východu z prevádzkarne, kde bol obmedzený na osobnej slobode pracovníkom súkromnej bezpečnostnej služby, pričom konaním obvineného nevznikol oXXXXX nárok na náhradu škody, keďže odcudzený tovar bol následne vrátený do predaja a tohto konania sa obvinený XXXXX dopustil po tom, čo bol 27.11.2012 rozhodnutím Obvodného oddelenia Policajného zboru Ružinov - východ Okresného riaditeľstva Policajného zboru Bratislava II uznaný za vinného zo spáchania priestupku proti majetku formou drobnej krádeže podľa § 50 odsek 1 zákona číslo 372/1990 Zb. o priestupkoch v znení neskorších predpisov, za ktorý mu bola 27.11.2012 uložená v blokovom konaní pokuta vo výške 10,- € nezaplatená na mieste, číslo bloku AB 163240 a toto rozhodnutie nadobudlo právoplatnosť 27.11.2012

Uznesením prokurátora Okresnej prokuratúry Bratislava I zo dňa 22.1.2013, spisová značka 3 Pv 39/13/1101, bola určená obvinenému skúšobná doba v trvaní 15 mesiacov.
Odôvodnenie:
Uznesením prokurátora Okresnej prokuratúry Bratislava I číslo konania 3 Pv 39/13-3 z 22.01.2013 bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX za prečin krádeže podľa § 212 odsek 2 písmeno f)  Trestného zákona vedené na skutkovom základe uvedenom v citovanom uznesení. Súčasne bola obvinenému v tomto uznesení podľa § 216 odsek 2 Trestného poriadku skúšobná doba podmienečného zastavenia trestného stíhania určená na 15 (pätnásť) mesiacov. Uznesenie o podmienečnom zastavení trestného stíhania nadobudlo právoplatnosť 20.05.2013 a skúšobná doba tak uplynula 20.08.2014. 

Po uplynutí skúšobnej doby podmienečného zastavenia trestného stíhania prokurátor tunajšej prokuratúry vyžiadal odpis z registra trestov obvineného, správu z Obvodného úradu Bratislava, výpis z ústrednej evidencie priestupkov ako aj výpisy z evidencie trestných stíhaní a zoznamu páchateľov ako aj údaje z ďalších evidencií o skutočnostiach dôležitých pre rozhodnutie. Zo zabezpečených správ a podkladov bolo zistené, že obvinený XXXXX nebol právoplatne odsúdený za spáchanie trestného činu ani nič nenasvedčuje tomu, že by sa mal v skúšobnej dobe podmienečne zastaveného trestného stíhania trestného činu dopustiť, keďže nie je voči nemu v súčasnosti vedené trestné stíhanie. Obvinený nebol počas skúšobnej doby postihnutý za spáchanie priestupku. Ani žiadnym iným protiprávnym konaním, ktoré by bolo prokurátorovi na základe zisťovaných skutočností známe sa obvinený v skúšobnej dobe neprevinil. Nebola teda zistená taká skutočnosť, ktorá by odôvodňovala ďalšie skúmanie vedenia riadneho života obvineným v skúšobnej dobe resp. potrebu čakať s rozhodnutím o tom, či sa osvedčil, až do právoplatného ukončenia iného trestného konania obvineného za prípadný skutok spáchaný v skúšobnej dobe podmienečne zastaveného trestného stíhania. 

Obvinenému XXXXX vo výroku rozhodnutia, ktorým bolo jeho trestné stíhanie podmienečne zastavené, neboli uložené žiadne ďalšie povinnosti a obmedzenia, ktorých plnenie počas priebehu skúšobnej doby by bol prokurátor povinný skúmať pri posudzovaní splnenia podmienok na jeho osvedčenie sa. 

Na základe uvedeného možno vysloviť záver, že obvinený XXXXX viedol v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčil.

Nadobudnutím právoplatnosti uznesenia o osvedčení sa obvineného v skúšobnej dobe nastanú účinky zastavenia trestného stíhania podľa § 9 odsek 1 písmeno e) Trestného poriadku. To znamená, že XXXXX už za tento skutok nebude možné trestne stíhať, pokiaľ nebude toto rozhodnutie v predpísanom konaní zrušené.

Poučenie:
Proti tomuto uzneseniu  j e  prípustná sťažnosť, ktorú môže podať obvinený a poškodený tunajšej prokuratúre a to do 3 (troch) dní od jeho oznámenia.
Sťažnosť  m á  odkladný účinok. 
(§ 217 odsek 3 Trestného poriadku)

Mgr. Zdenko Čaniga
prokurátor